open-index/open-wikipedia-markdown huggingface dataset:
פרקופה

**פרקופה** (בהונגרית: **Perkupa**) הוא כפר קטן במחוז בורשוד-אבאוי-זמפלן שבצפון מזרח הונגריה. 

בפרקופה חיו מעט יהודים ובמקום קיים עדיין בית קברות יהודי.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
הר אש (אנטארקטיקה)

**הר אש** (באנגלית: **Mount Ash**) הוא הר בהרי דרווין שבאנטארקטיקה.  

גובהו של ההר 2,025 מטרים מעל פני הים. 

ההר מתנשא מעל הצד הצפונית של קרחון הת'רטון. 

ההר מצוי 20 קילומטרים דרומית מערבית לצוק ג'אנקשן.

## היסטוריה
### גילוי ההר
ההר מופה לראשונה על ידי הסקר הגאולוגי של ארצות הברית, באמצעות סקרים שבוצעו בעזרת טלורומטר, ותצלומי אוויר שבוצעו על ידי צי ארצות הברית בין השנים 1963–1959.  

### מקור השם
שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם ראלף אי. אש ׁ(Ralph E. Ash), מכונאי שהיה חבר משלחת מקמורדו חוצת הקוטב הדרומי של ארצות הברית (U.S. McMurdo-Pole traverse party) בעונת מחקר 1961–1960.

## לקריאה נוספת

• WARWICK F. VINCENT, CLIVE HOWARD-WILLIAMS, **[http://www.cen.ulaval.ca/warwickvincent/PDFfiles/88.pdf Nitrate-rich inland waters of the Ross Ice Shelf region, Antarctica]**, Antarctic Science 6 (3): 339-346 (1994), P 340

• Lorna Louise Thurston, **[https://ir.canterbury.ac.nz/bitstream/handle/10092/14118/Lorna%20Thurston_244584_assignsubmission_file_V2%20FINAL%20ANTARCTIC%20FLUVIAL%20GEOMORPHOLOGY-2-2%20(1).pdf?sequence=1 A PILOT FRAMEWORK AND GAP ANALYSIS TOWARDS DEVELOPING A FLUVIAL CLASSIFICATION SYSTEM IN THE ROSS SEA REGION ANTARCTICA]**, P 23

## קישורים חיצוניים
* הר אש באתר הסקר הגאולוגי של ארצות הברית
* הר אש באתר הגאזט האנטארקטי של ממשלת ניו זילנד
* הר אש באתר הגאזט האנטארקטי של ממשלת אוסטרליה
* הר אש באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר אש
* תחזית מזג אוויר עדכנית ארוכת טווח עבור הר אש

## הערות שוליים

אש
אש
אש
מוגנופטרוס

**מוגנופטרוס** (שם מדעי: *Moganopterus*) הוא סוג של פטרוזאור גדול אשר חי בקרטיקון התחתון לפני 124.5 מיליון שנה. מאובניו התגלו ב-2012 בתצורת יישיין שבמחוז ליאונינג שבסין בידי החוקר לו ג'ונצ'נג  וצוותו. הוא קיבל את שמו מצירוף שמותיהם של צמד החרבות האגדיות מוֹ יֶה (莫邪 *Mò Yé*) ו-גֶנג ג'אנג (干將 *Gān Jiàng*) והסיומת היוונית "pteron" שפירושה: "כנף".

## מאפיינים
המוגנופטרוס היה מעופף עצום בעל גולגולת ארוכה באורך 95 ס"מ עם כרבולת עצם בקצה וחוליות צוואר באורך 14.5 ס"מ. הוא היה בעל מוטת כנפיים של 5–7 מטרים כנראה, מה שהופך אותו לאחד מהמעופפים הגדולים מעולם. המוגנופטרוס השתייך כנראה למשפחת הקטנוצ'סמטיים. לפטרוזאור זה היו לסתות ארוכות ודקות עם 15 שיניים בלסת העליונה ו-17 בתחתונה והן היו דקות ונועדו לשליית דגים מהמים. הצוואר היה עבה ואולי היה לפטרוזאור שק כשל שקנאי.

פטרוזאור זה חי לצד פאונה נכחדת של דינוזאורים מנוצים שונים ומיני זוחלים ויונקים קדומים בסביבה ממוזגת של עצים מחטניים
## קישורים חיצוניים

קטגוריה:בעלי חיים שתוארו ב-2012
קטגוריה:קטנוכסמטיים
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי לו ג'ונצ'נג
ג'ון פנקו

**ג'ון פנקו** (באנגלית: **John Pankow**; נולד ב-28 באפריל 1954) הוא שחקן אמריקאי.הוא ידוע בעיקר מהופעותיו בתפקיד איירה בוכמן בשבע העונות של הסדרה "משתגעים מאהבה", ומתפקידו בדמות מרק לפידוס בסדרה "אפיזודס".

## ביוגרפיה
פנקו נולד בסנט לואיס שבמיזורי. הוא השישי במשפחה בת תשעה ילדים. אחיו הגדול הוא נגן הטרומבון והמלחין ג'יימס פנקו, ממייסדי להקת הרוק "שיקגו". פנקו גדל בפארק רידג' שבאילינוי, ולמד בבית הספר התיכון Maine South High School, אחר כך באוניברסיטת צפון מזרח אילינוי. הוא שייך למשפחה קתולית.

פנקו מופיע על במות התיאטרון, בקולנוע ובטלוויזיה. הוא שיחק במשך שבע עונות בתפקיד איירה בוכמן בסיטקום "משתגעים מאהבה" של רשת NBC. עוד הופיע בתפקיד קבוע בסדרה "אפיזודס" של רשת שואוטיים וה-BBC, בה גילם דמות של מפיק טלוויזיה אמריקאי בשם מרק לפידוס. פנקו שיחק בתפקיד הסוכן ג'ון ווקוביץ' בסרט "לחיות ולמות בלוס אנג'לס" לצדם של ויליאם פיטרסן ווילם דפו.

### חיים אישיים
ב-1985 התחתן פנקו עם השחקנית קריסטין סאתרלנד.

## פילמוגרפיה

## תיאטרון

## קישורים חיצוניים

* 
* ג'ון פנקו באתר אוף-ברודוויי

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא גרמני
קטגוריה:אמריקאים ממוצא אירי
קטגוריה:אמריקאים שנולדו ב-1954
הר אש (קולומביה הבריטית)

**הר אש** (באנגלית: **Mount Ash**) הוא הר באי ונקובר בפרובינציית קולומביה הבריטית שבקנדה.

ההר ממוקם בשטח מחוז בירת קולומביה הבריטית. על מורדות ההר מצוי פארק הר אש.

גובהו של ההר 219 מטרים מעל פני הים.

ההר ממוקם בסמוך לאגם מת'סון וצפונית לאי גילספי שבמרכז האגם.

## היסטוריה
### מקור השם
הר אש, כמו גם אגם אש ונהר אש הסמוכים לו, נקראים על שם הרופא ג'ון אש, שהיה אחד מתומכי משלחת החקר של האי ונקובר (Vancouver Island Exploring Expedition) בראשות רוברט בראון בשנת 1864.

## קישורים חיצוניים
* הר אש באתר השמות של ממשלת קנדה
* מפת אזור הר אש
* תחזית מזג אוויר עדכנית ארוכת טווח עבור הר אש
** סטטיסטיקות מזג אוויר עבור הר אש
* הצמחייה על הר אש

## הערות שוליים

אש
אש
ליאונינגופטרוס

**ליאונינגופטרוס** (שם מדעי: *Liaoningopterus*; משמעות שמו: "המעופף של ליאונינג") הוא סוג של פטרוזאור ממשפחת האנהגואריים, אשר חי בתור הקרטיקון לפני 120 מיליון שנה בסין.

מאובניו של הפטרוזאור התגלו בליאונינג בידי החוקרים וונג שיאולינג וג'ואו ג'ונגה ב-2003 והכילו שרידי אצבעות, שיניים ומספר חוליות מקוטעות. פטרוזאור זה היה בעל גולגולת ארוכה באורך 61 ס"מ עם לסתות ארוכות ודקות שבחלקן הקדמי שיניים שצורתן חרוטית ומעוקלת קלות. השיניים הקדמיות בלסת העליונה של הליאונינגופטרוס הן שיני הפטרוזאור הארוכות ביותר שנמצאו עד כה, ואורכן 81 מ"מ. מוטת כנפיו של הפטרוזאור הגיעה עד 5 מטרים, כאורך הגלילים הגיעו ל-50 ס"מ. ככל הנראה הוא דאה על זרמי אוויר חם. מבנה הגולגולת מרמז שהיה ניזון מדגים.

הוא היה קרוב משפחתו של האנהגוארה ובעל קרבה רחוקה יותר לאורניתוכיירוס והטרופאוגנטוס, וככל הנראה, הוא חי בקרבת ימים וחופים.

## קישורים חיצוניים

* 
* 

## הערות שוליים

קטגוריה:אנהגואריים
קטגוריה:פטרוזאורים שחיו בקרטיקון תחתון באסיה
פוספטודרקו

**פוספטודרקו** (שם מדעי: *Phosphatodraco*; מילולית: "דרקון זַרְחָה") הוא סוג של פטרוזאור ממשפחת האזדרקיים אשר נמצא בשנת 2000 ליד העיר קוריבגה  שבמרכז מרוקו ותואר ב-2003. המאובנים כללו שרידי חוליות צוואר ארוכות, אחת מהם באורך 30 ס"מ, השלמות ביותר שנמצאו מבני משפחת האזדרקיים. שם המין נקרא על חבל הארץ הקדום מאוריטניה.

## מאפיינים
הפוספטודרקו היה מראשוני בני משפחתו שהתגלו בצפון אפריקה, אך בהמשך התגלו עוד מינים כמו האלנקה. הוא היה קרובו של הקוואצלקואטלוס, גדול המעופפים מעולם וכנראה נראה כמותו.

מעופף גדול זה היה בעל מוטת כנפיים של 5 מטרים והיצור היה בעל לסתות ארוכות ודקות כמו מקור חסידה גדולה שהיו חסרות שיניים. היה לו צוואר ארוך מאוד שאולי גרם לתנועה מגושמת על הקרקע. כנראה שהוא ניזון כמו מרבו מנבלות של דינוזאורים טורפים ואולי תפס יצורים קטנים במקורו.

הוא חי בקרטיקון העליון שלפני 66 מיליון שנה ונכחד עם הכחדת הקרטיקון הגדולה.

## בתרבות
*זוחל מעופף זה נראה בסדרה כוכב פרהיסטורי.

## קישורים חיצוניים

קטגוריה:אז'דרכיים
קטגוריה:פטרוזאורים שחיו בקרטיקון עליון באפריקה
איסטיודקטילוס

**איסטיודקטילוס** (שם מדעי: *Istiodactylus*; משמעות שמו: "כנף-מפרש") הוא סוג של פטרוזאור גדול אשר חי בקרטיקון הקדום לפני 120–125 מיליון שנה. המאובנים של פטרוזאור זה התגלו באי וויט שמדרום לבריטניה מהמין *I. latidens*. במשך שנים נחשב המין שנמצא נחשב למין הדרומזאור אורניתודסמוס ורק ב-2001 נחשב לפטרוזאור והועבר לסוג זה. מין נוסף התגלה ב-2006 בסין ונקרא *I. sinensis* אך כמה מהחוקרים סוברים שמין זה שייך לסוגים אחר ממשפחת האיסטיודקטיליים (Istiodactylidae).
## מאפיינים
האיסטיודקטילוס היה פטרוזאור גדול בעל מוטת כנפיים של 4.3-5 מטרים, גדול יותר מאלבטרוס נודד והייתה לו גולגולת ארוכה מאוד משולשת שבורה. מדידה משוערת של אורך הגולגולת מעלה שהגיעה ל-56 ס"מ, אם כי כמה חוקרים סוברים שההערכה מופרזת והייתה קרובה יותר לאורך 46 ס"מ. גולגולת זו הייתה בעלת בסיס גבוה מאוד ודמתה למקור של קלאו או טוקן אך מחודדת בקצוות שהסתיימו במספר שיניים דמויי אזמל. העיניים בלטו מבסיס הראש ועוגנו בשרירים מיוחדים. כמו מרבית הפטרוזאורים הוא הכיל שערות עדינות על גופו והיה בעל שרירי כנפיים שיכלו להינעל כדי לדאות ביעילות.

פטרוזאור זה דמה במראהו לאורניתוכיירוס אך היה בעל ראש מוגבה יותר ובעל פחות שיניים. במשך שנים חשבו שהוא צד בדומה לאנפות או לגזרנים בטבילת ראש במים ושליית דגים. עם זאת המבנה של שיניו דמו לשיניים חותכות כמו אלה של כריש הסיגר וייתכן שהותאמו לאכילת נבלות, כך שהפטרוזאור אולי ניזון מנבלות כמו נשרים.

למרות שלא ניזון מדגים נראה ממאובנים שהוא התגלה בסמוך למקווי מים מתוקים ולחופי ימים.

## קישורים חיצוניים

קטגוריה:בעלי חיים שתוארו ב-1901
קטגוריה:טקסונים שתוארו בידי הארי גובייר סיילי
קטגוריה:פטרנודונטואידה
קטגוריה:פטרוזאורים שחיו בקרטיקון תחתון באירופה
קטגוריה:פטרוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2001
צמיד כושר

[160px|ממוזער|צמיד כושר של חברת [Fitbit המציג בזמן אמת מידע אודות קצב פעימות הלב]]
**צמיד כושר** הוא מכשיר אלקטרוני המשמש למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, ובמקרים מסוימים גם פיקוח על קצב פעימות הלב ועל ואיכות השינה. זהו סוג של מחשוב לביש ומסונכרנים, במקרים רבים באופן אלחוטי, עם מחשב או טלפון חכם. המטרה העיקרית של צמיד הכושר היא להגביר את המוטיבציה של המשתמש, ולאפשר לו לשפר את ביצועיו. צמידי כושר הם למעשה גרסאות משודרגות של פדומטרים (מד צעדים).

חלק מצמידי הכושר מסוגלים ליידע את המשתמשים כאשר הם ביצעו מטרות יומיות כמו ללכת מעל ל-10,000 צעדים ביום, או כאשר הם אינם פעילים לאורך זמן רב מדי, וכמו גם לספק דוחות ותרשימים על הפעילות הגופנית היומית והחודשית.

חלק גדול מההצלחה של צמידי הכושר נובעת מהממד החברתי של שיתוף המידע באמצעות מדיה חברתית והתחרות על השגת תוצאות גבוהות יותר בין בני זוג או קולגות.

## יצרני צמידי כושר
* Fitbit - מייצרת את צמידי הכושר Fitbit Flex, Fitbit Uno, Fitbit Cremallera, Fitbit Surge, Fitbit Cargo, Fitbit Cargo HR.
* גרמין - מייצרת את צמידי הכושר Garmin Vivofit, Garmin Vivofit 2, Garmin Vivosmart, Garmin Vivoactive Huawei.
* מיקרוסופט - מייצרת את צמיד הכושר Microsoft band.
* נייקי - מייצרת את צמידי הכושר Nike+ FuelBand y Nike+ FuelBand SE.
* סמסונג - מייצרת את צמיד הכושר Samsung Gear Fit.
* סוני - מייצרת את צמידי הכושר Sony SmartBand SWR10, Sony SmartBand Talk SWR30.
* Xiaomi - יצרנית של Xiaomi Mi Band

## ראו גם
* Quantified self

## קישורים חיצוניים

## הערות שוליים

קטגוריה:ציוד ספורט
קטגוריה:מכשירי מדידה
קטגוריה:מחשוב לביש
כושר
קטגוריה:רפואת ספורט
אליזבת אנדריאסן

**אליזבת גונילה אנדריאסן** (בנורווגית: **Elisabeth Gunilla Andreassen**; נולדה ב-28 במרץ 1958) היא זמרת נורווגית, שהייתה שותפה לזכייה באירוויזיון 1985.

## ביוגרפיה
אנדריאסן נולדה בגטבורג שבשוודיה להורים נורווגים, ב-1979 התגלתה על ידי המוזיקאי לאס הולם וב-1980 הצטרפה אליו כחברה בהרכב המוזיקלי "Chips".

לאחר עזיבתו של הולם את ההרכב היא ייצגה את שוודיה באירוויזיון 1982 ביחד עם הזמרת קיקי דניאלסון עם השיר "Dag efter dag" והם הגיעו למקום השמיני. ובאותה השנה אף הופיעה בסרט הדרמה "Klippet".

בשנת 1985 הגיעה למקום הראשון באירוויזיון, שנערך בעיר הולדתה, ביחד עם האנה קרוג כצמד "בוביסוקס!" עם השיר "La det swinge".

בנוסף, היא ייצגה את נורווגיה באירוויזיון 1994 ביחד עם יאן ורנר דניאלסן וכזמרת סולנית באירוויזיון 1996, בכך היא מחזיקה בשיא כאחת מהזמרת שהשתתפו במספר הרב ביותר של פעמים בתחרות. כמו כן, היא השתתפה עוד מספר פעמים במלודיפסטיבלן ובקדם האירוויזיון הנורווגי.

ב-2006 שיחקה בתפקיד הראשי בסרט הטלוויזיה "Fridtjofs jul".

נשואה לטור אנדרסן ולהם שתי בנות.

## קישורים חיצוניים

*  

קטגוריה:קצרמר שוודים

קטגוריה:זמרות נורווגיות
קטגוריה:משתתפי אירוויזיון 1996
קטגוריה:זוכי האירוויזיון
קטגוריה:משתתפי אירוויזיון 1994
קטגוריה:משתתפי אירוויזיון 1982
קטגוריה:זוכי האירוויזיון: נורווגיה
קטגוריה:מתחרי רוקדים עם כוכבים (נורווגיה)
קטגוריה:משתתפי מלודיפסטיבלן 1990
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2011
קטגוריה:נורווגיות שנולדו ב-1958
קטגוריה:נורווגים שנולדו ב-1958
לנצ'יה גמא

**לנצ'יה גמא** (באיטלקית: **Lancia Gamma**) היא מכונית סלון מתוצרת יצרנית הרכב האיטלקית **[[לנצ'יה]]** אשר יוצרה בין השנים 1976–1984.

## תצורות "לנצ'יה גמא"
* 4 דלתות - פסטבק סלון. 

* 2 דלתות - קופה.

## סדרות "לנצ'יה גמא"
* סדרה ראשונה - יוצרה בין השנים 1976-1979, יוצרו 4,315 יחידות.
* סדרה שנייה - יוצרה בין השנים 1980-1984, יוצרו 2,474 יחידות.

## דגמים (לפי מנוע)
* "Gamma 2000".
* "Gamma 2500".
* "Gamma 2500 i. e".

## "לנצ'יה גמא"
* יוצרו 6,790 יחידות.
* 5 נוסעים (דגם 4 דלתות).
* מנוע הנעה קדמית.
* מכונית הקונספט לנצ'יה מגגמה  מסוג מיניוואן קומפקטי שהוצגה בשנת 1978 מבוססת על הפלטפורמה של "לנצ'יה גמא".

## תמונות

קובץ:Lancia Motor Club AGM 2010 Thame Oxford IMG 2665 - Flickr - tonylanciabeta.jpg | "לנצ'יה גמא" 
קובץ:1980 Lancia Gamma 2500 Berlina Front.jpg | "לנצ'יה גמא", שנת 1980 
קובץ:Gamma berlina.jpg | "לנצ'יה גמא" 
קובץ:Lancia Gamma C849RPN (2).jpg | "לנצ'יה גמא" 
קובץ:Gamwiki.jpg | "לנצ'יה גמא" - קופה
קובץ:Lancia Gamma Coupé 2500 IE front.JPG | "לנצ'יה גמא" - קופה, דגם "2500 IE"
קובץ:Lancia Gamma Coupé (38625578046).jpg | "לנצ'יה גמא" - קופה
קובץ:Lancia Gamma Coupé 2500 1979 Bailly Mars 2011.jpg | "לנצ'יה גמא" - קופה
קובץ: 1982 Lancia Gamma Coupe Fi Automatic 2.5 Front.jpg | "לנצ'יה גמא" - קופה, שנת 1982


## ראו גם
* לנצ'יה
* לנצ'יה 2000

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1976
קטגוריה:מכוניות סלון
קטגוריה:מכוניות קופה
גמא
קטגוריה:כלי רכב איטלקיים
נמיקולופטרוס

**נמיקולופטרוס** (שם מדעי: *Nemicolopterus*; משמעות השם: "כנף של תושב יער") הוא סוג של זוחל מעופף מהסדרה הקדומה פטרוזאורים. הוא חי לפני 120 מיליון שנה לערך, בתקופת הקרטיקון של סין. מאובני הפטרוזאור התגלו ב-2008 בתצורת ג'יופוטאנג, מחוז ליאונינג שבצפון סין כחלק מאוסף של "המכון לחולייתנים פלאונתולוגים ופלאואנתרופולוגים" של בייג'ינג. המאובנים השתייכו למין יחיד - *Nemicolopterus crypticus*. השם "kryptos" משמעו "מתחבא".
## מאפיינים
הנמיקולופטרוס היה הקטן שבכל מיני הפטרוזאורים מעולם והוא היה בעל מוטת כנפיים של 25 ס"מ בלבד, כמו של דרור הבית. ממצאים של עצמות החזה מוכיחים שמדובר היה בפרטים בוגרים לגמרי, אם כי כמה החוקר דארן נאיש סובר שהפרט רק החל לעוף ואולי היה קרוב בגודלו לסינופטרוס (Sinopterus). 

למרות גודלו הקטן הוא דווקא היה שייך לקבוצת הפטרודקטיליים, מאבותיהם של המעופפים הגדולים ביותר בעולם. הוא היה מקרוביהם של הטפג'ריים וקרוב רחוק של האורניתוכיריים. בדומה למיני הטפג'ריים והאזדרקיים העצומים הוא היה חסר שיניים בלסתותיו החלולות. 

פטרוזאור זה היה שוכן יבשה שצד חרקים במהירות וכנראה קינן על עצים. דבר זה מבוסס על התאמות באצבעותיו ובזרועותיו לטיפוס על עצים כמו מינים של טפג'ריים ובניגוד לשאר הפטרוזאורים שחיו בקרבת הים.

## קישורים חיצוניים

קטגוריה:בעלי חיים שתוארו ב-2008
קטגוריה:אז'דרכואידה
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-2008
מני צוקרל

**מנחם (מני) צוקרל** (נולד ב-8 בפברואר 1983) הוא שחקן, חקיין, כוכב ילדים, קומיקאי ובדרן ישראלי. הוא מוכר בשם הבמה "מני ממטרה".

## ביוגרפיה

מני צוקרל נולד בכפר סבא לאלי, ממוצא טורקי, ולתלמה, ילידת הודו. שם הבמה שלו, "מני ממטרה", הומצא בידי חבריו עוד בילדותו, בעקבות חיקוי הממטרה שהיה עושה להם, והשם ליווה אותו מאז לאורך השנים.

טרם שירותו הצבאי, השלים צוקרל לימודי עתודה טכנולוגית במסלול הנדסאי תעשייה וניהול. ב-2003 התגייס לצבא ושובץ לשרת במקצוע שרכש במחלקת הבינוי והתקציבים של בה"ד 20, שם גילו במהרה את כישוריו הבימתיים והוסיפו לו תפקיד נוסף - "סטנדאפיסט צבאי". כך, ההופעה הראשונה שלו הייתה מול 600 חניכים מחיל החימוש.

לאחר סיום שירותו הצבאי הצטרף צוקרל ב-2007 לצוותי בידור במלונות באילת.

ב-2009 החל צוקרל להופיע בימי הולדת, לצד עבודה בצוות הבידור של ה"מימדיון". שם הכיר את אורן פודור, שהיה לשותפו למופעי סטנד-אפ. השניים כתבו קטעי מערכונים בהם הופיעו במועדוני סטנדאפ ואף בתוכניות בערוץ ביפ. לאחר החלטתו של פודור לפרוש מפעילות כחלק מצמד הבדרנים, עבר צוקרל להתמקד בהופעות לילדים.

ב-2013 השתתף בקליפ שכלל אומני ילדים ונוצר למען הצלת הילד אליעזר חיים, שם פגש לראשונה את יובל שם-טוב, הידוע כ"יובל המבולבל".

בשנת 2014 השתתף צוקרל כאורח בסדרה "מר עגבנייה" בכיכובו של יובל המבולבל. לאחר מכן הגה ויצר עימו שם-טוב, שהפך למנהלו האמנותי של צוקרל, את הדמות "מני ממטרה", והשניים כתבו והלחינו את המערכונים. שנה לאחר מכן החל צוקרל להיות מיוצג על ידי חברת NMC בשיתוף עם שם-טוב.

ב-2016 החל להופיע במופע משלו והצטרף להפקת הקיץ "פסטיפאן - הפתעה בחופשה".

בהמשך, הופיע ברצף של הפקות לחג החנוכה: ב"אופס הילדים התכווצו" (ב-2016), שנה אחר כך בהפקה "מותק הטרול הקסום".

בשנת 2018 השתתף ב"קסם של משחק".

בחנוכה 2019 כיכב בהפקה "מותק - גיבורי החלומות". בפברואר של אותה השנה השתתף בפרסומת לחברת "פלאפון", ובאותה שנה החל להשתתף בסדרה "מה קרה למני ממטרה?".

ב-2020 פורסמה סדרה חדשה בשם "מני ממטרה והמלון המטורף".

בשנת 2021 השתתף בפעם השלישית במופע "מותק של משפחה".

בחנוכה של שנת 2022 השתתף במחזמר "הצגה של משפחה" לצד אשתו פרלה דנוך, מיכאל ושירן ספיר והשחקן מני צור.

במלחמת חרבות ברזל התפרסם כי צה"ל השמיע למחבלי חמאס במשך שעות רבות את השיר "מני ממטרה" כששהו במעצר.

ב-2024 השתתף בהפקת הענק לילדים "ג'מבו מותק" לצד ציפי שביט, הדוד חיים, מיקי, רוי בוי ומיכאל ושירן ספיר.

במאי 2025 השתתף בפרסומות לתכשיר נגד כינים בשם "ריזאלטס סטופ!".

## פילמוגרפיה (רשימה חלקית)

### [[פרסום|פרסומות]]

### [[פסטיגל|פסטיגלים]]

### [[תוכנית טלוויזיה|טלוויזיה]]

## חיים אישיים
צוקרל נשוי לשחקנית פרלה דנוך, בתו של הזמר רמי דנוך. השניים השתתפו בתוכנית המציאות "זוג מנצח VIP", ששודרה בשנת 2021. בינואר 2025 נולדה להם בת.

## קישורים חיצוניים
*

*מני ממטרה , באתר NMC

## הערות שוליים

קטגוריה:בדרנים ישראלים
קטגוריה:שחקני ערוץ הופ!
קטגוריה:אמנים ישראלים הידועים בשם במה
קטגוריה:הנדסאים ישראלים
קטגוריה:משתתפי מותק של פסטיבל
קטגוריה:מתחרי זוג מנצח VIP
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:כפר סבא: אישים
קטגוריה:בוגרי אורט שפירא (כפר סבא)
קטגוריה:כוכבי ילדים
קטגוריה:ישראלים שנולדו ב-1983
סקאצ'י

**סקאצ'י** (בהונגרית: **Szakácsi**) הוא כפר קטן במחוז בורשוד-אבאוי-זמפלן שבצפון מזרח הונגריה. 

בסקאצ'י חיו מעט יהודים ובמקום קיים עדיין בית קברות יהודי.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אנהגואריים

**אנהגואריים** (שם מדעי: Anhangueridae) היא משפחה של פטרוזאורים גדולים שחיו בתור הקרטיקון לפני 120-94 מיליון שנה. במראם הם הזכירו את האורניתוכיריים ובעבר השתייכו אליהם. לא כל החוקרים מכירים בה וחלק מחשיבים את מיניה לקרוביהם האורניתוכיריים. במשפחה שלושה סוגים הידועים רק ממאובנים מברזיל ומרחבי סין.
## מאפיינים
בני משפחה זו היו בעלי מוטת כנפיים גדולה והם כנראה דאו על זרמי אוויר חם. היו להם לסתות ארוכות ובתוכם שורת שיניים דקות ומחטיות ששימשו ללכידת טרף. הלסת הייתה צרה וישרה וחסרת הבליטות של חלק מהאורניתוכיריים כמו הטרופאוגנטוס אך בעלת ציצה כרבולתית בקצה הראש. מעופפים אלה כנראה היו אוכלי דגים שחיו סמוך לים. על היבשה הם היו מגושמים יותר ונעו על גפיהם הקדמיות הצנומות שמהם נמתחו כנפיהם והם היו חסרי זנב.

כל המינים נכחדו עד לפני 94 מיליון שנה.

## סוגי המשפחה
* אנהגוארה (*Anhanguera*)
* ליאונינגופטרוס (*Liaoningopterus*)
* מארדקטילוס (*Maaradactylus*)?
* קולובורינכוס (*Coloborhynchus*)?
* *Siroccopteryx*
* *Uktenadactylus*
* תפונגקה (*Thapungaka*)

## קישורים חיצוניים

קטגוריה:בעלי חיים שתוארו ב-1985
קטגוריה:טקסונים שתוארו בידי אלכסנדר קלנר
*
מיירזאורוס

ממוזער|240px|איור של מיירזאורוס
**מיירזאורוס** (שם מדעי: *Meyerasaurus*) הוא סוג של זוחל ימי בן למשפחת הרומלסוזאוריים שבקבוצת הפליואוזאורודים אשר חי בתור היורה בקרבת גרמניה לפני 183-180 מיליון שנה. המאובנים שלו התגלו ב-1910 בדרום-מזרח גרמניה, באזור וירטמברג. עם זאת הוא נחשב תחילה למין של פליוזאורוס ורק לאחר 100 שנה הועבר לסוג זה, אשר קרוי על שם הפלאונטולוג והסופר הגרמני הרמן וון מייר.
## מאפיינים
המיירזאורוס היה בעל גולגולת רחבה באורך 37 ס"מ שהכילה לסתות כבדות מלאות שיניים מחודדות וגוף באורך 3.35 מטר. בצורתו דמה לפליוזאורוס או לליופלרודון והיה בעל סנפירים רחבים וזנב שטוח בקצה הגוף ששימש להאצה. בניגוד לפליוזאורוס היה לו צוואר ארוך וראש קטן יחסית. מעריכים כי הוא קרוב יותר לרומלאוזאורוס עקב כך.

יצור זה היה טורף ימי גדול שניזון מדגים, רכיכות ואולי מזוחלי ים אחרים. הוא ניזון באמצעות טלטול טרף בחוזקה או בליעתו. לא ברור אם יכל לצאת מהמים כדי להטיל ביצים או שהשריץ צאצאים חיים במים כמו האיכתיוזאורים.

## קישורים חיצוניים

קטגוריה:בעלי חיים שתוארו ב-2010
קטגוריה:טקסונים שתוארו בידי פגי וינסנט
קטגוריה:רומלסוזאוריים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-2010
רומלסוזאוריים

[ממוזער|מאובן של [רומלאוזאורוס]]
**רומלסוזאוריים** (שם מדעי: Rhomaleosauridae) היא משפחה של זוחלים ימיים נכחדים מקבוצת הפליואוזאורודים אשר שגשגו בתור היורה לפני 201-161 מיליון שנה בימים שלחופי אירופה, אמריקה הצפונית והדרומית וכנראה שגם באסיה.

## מאפיינים
זוחלים אלה היו טורפי-על בימים שחיו לצד קרוביהם הפליוזאוריים הענקיים וניזונו ממיני דגים, כרישים, רכיכות גדולות וזוחלי ים אחרים ואולי גם מפטרוזאורים מנמיכי עוף. בעזרת לסתותיהם החזקות הם יכלו לנשוך בחוזקה את הטרף ולטלטלו בדומה לתנינים מודרניים. עם זאת לסתותיהם היו קצרות יותר מאלה של הפליוזאוריים והיו בעלי צוואר ארוך יותר, אשר הזכיר את צוואר הפלסיוזאורודים.

## מיון
* *Anningasaura*
* *Archaeonectrus*
* *Atychodracon*
* *Avalonnectes*
* *Bishanopliosaurus*
* *Borealonectes*
* *Eurycleidus*
* *Maresaurus*
* מיירזאורוס (*Meyerasaurus*)
* רומלאוזאורוס (*Rhomaleosaurus*)
* *Sthenarosaurus*
* *Stratesaurus*
* *Yuzhoupliosaurus*
* מקרופלטה (*Macroplata*)

## קישורים חיצוניים

קטגוריה:טקסונים שתוארו בידי פרנץ נופצ'ה
קטגוריה:בעלי חיים שתוארו ב-1928
*
סימולסטיס

**סימולסטיס** (שם מדעי: *Simolestes*; מילולית: "הגנב המאזין") הוא סוג של זוחל ימי ממשפחת הפליוזאוריים אשר חי באמצע-סוף היורה לפני 170-145 מיליון שנה באוקיינוסים הפרהיסטוריים. מאובניו נמצאו בחופי דורסט שבדרום אנגליה, בצרפת ובהודו. בסוג זה נכללו 3 מינים, אך שניים מהם אולי מבוטלים.

הסימולסטיס היה קרובו של הליופלרודון המפורסם והוא חי בצורה דומה. אורכו הממוצע הגיע ל-4.6 אך כנראה שיכל לעלות גם על 6 מטרים, יותר מתנין ים. היה לו ראש גדול ושטוח עם לסתות גדולות ורחבות מלאות שיניים חדות שיכלו להיפער לרווחה כדי לבלוע טרף גדול. בעזרת סנפיריו הרחבים הוא יכל להאיץ במהירות. כמו להרבה פלזיוזאוריה היו לו בלוטות מלח להפרשה של מלחי הים מגופו.

הוא היה טורף-על שניזון ממיני דגים, אמוניטים, בלמניטים ודיונונים לצד כמה זוחלים ימיים איטיים ממנו. ייתכן שהיה צולל למים עמוקים כדי למצוא רכיכות בדומה לראשתן או ללווייתני המקור.

## קישורים חיצוניים

קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס ויליאם אנדרוס
קטגוריה:פליוזאוריים
קטגוריה:בעלי חיים שחיו ביורה בהודו ובמדגסקר
קטגוריה:פלזיוזאורים שחיו ביורה באירופה
קטגוריה:פלזיוזאורים שחיו באסיה
קטגוריה:צרפת: מאובנים
לנצ'יה 2000

**לנצ'יה 2000** (באיטלקית: **Lancia 2000**) היא מכונית סלון מתוצרת יצרנית הרכב האיטלקית **[[לנצ'יה]]** אשר יוצרה בין השנים  1971–1975.

## תצורות "לנצ'יה 2000"
* 4 דלתות - סלון.
* 2 דלתות - קופה.

## לנצ'יה 2000

* 4 דלתות.
* 5 נוסעים.
* מנוע בנזין.
* מנוע הנעה קדמית.
* תאוצה בין 0-100 קמ"ש היא 11.3 שניות (מנוע 1,991 סמ"ק המפיק 115 כ"ס, בדגם קופה).

### דגמים
* "2000" - יוצרו 8,844 יחידות בין השנים 1971-1975.
* "2000 i.e." - יוצרו 5,475 יחידות בין השנים 1972-1975.
* "2000 Coupé" - יוצרו 1,399 יחידות בין השנים 1971-1975.
* "Coupé HF 2000" - יוצרו 1,229 יחידות בין השנים 1971-1975.

## תמונות

קובץ:Wikilan2k.jpg | "לנצ'יה 2000 קופה" (מימין), "לנצ'יה 2000 סדאן" (משמאל)
קובץ:Wikilan2kb.jpg | "לנצ'יה 2000" 
קובץ:Lancia 2000 di Firenze.jpg | "לנצ'יה 2000" 
קובץ:Wikilanc2ki.jpg | "לנצ'יה 2000" - מבט ללוח מחוונים 
קובץ:Lancia 2000 Berlina (12769350663).jpg | "לנצ'יה 2000" 
קובץ:1972 Lancia 2000 HF 2.0 Rear.jpg | "לנצ'יה 2000", דגם "HF", שנת 1972 - קופה 
קובץ:1972 Lancia 2000 HF Coupe 2.0 Front.jpg | "לנצ'יה 2000", דגם "HF", שנת 1972 - קופה 
קובץ:Wikilan2kc2.jpg | "לנצ'יה 2000" - קופה 
קובץ:Wikilan2kc3.jpg | "לנצ'יה 2000", קופה  - מבט ללוח מחוונים 


## טבלת דגמי לנצ'יה לפי שנים
## ראו גם
* לנצ'יה

## קישורים חיצוניים

## הערות שוליים

קטגוריה:דגמי מכוניות שהושקו ב-1971
קטגוריה:מכוניות סלון
קטגוריה:מכוניות קופה
2000
קטגוריה:כלי רכב איטלקיים
Fitbit

**Fitbit** (פיטביט) היא חברת מוצרי אלקטרוניקה אמריקאית שנוסדה ב-1 במאי 2007 בסן פרנסיסקו שבקליפורניה על ידי ג'יימס פארק ואריק פרידמן, במקור בשם "Healthy Metrics Research, Inc". החברה מייצרת צמידי כושר המשמשים למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, קצב פעימות הלב, דפוסי שינה, ומידע נוסף הכרוך בפעילות גופנית.

בינואר 2021 נרכשה החברה על ידי גוגל.

## היסטוריה
החברה נוסדה בשנת 2007 על ידי ג'יימס פארק ואריק פרידמן במטרתם הייתה ליצור מכשיר שיעודד אנשים לנהל אורח חיים בריא יותר. המוצר הראשון של החברה, ה-Fitbit Tracker, יצא לשווקים בשנת 2009. המכשיר הראשון הזה היה מסוגל לעקוב אחר מספר הצעדים שהאדם שעונד אותו עשה, המרחק שהאדם הלך, כמות הקלוריות שהאדם שרף במהלך היום, ואיכות השינה של האדם. המכשיר צבר בתחילת הדרך פופולריות רבה בקרב חובבי כושר.

לאורך השנים החברה החלה למכור גם מוצרים אחרים כמו שעונים חכמים ומשקל חכם. כל דור חדש של מכשירים הכיל גם תכונות מתוחכמות יותר, כמו בין היתר היכולת לראות מהו קצב פעימות הלב בכל רגע נתון, היכולת להשתמש בנתוני GPS, היכולת לקבל מסרים כתובים והודעות דואר אלקטרוני מהטלפון החכם, ועוד.

## מוצרים
קטגוריות המוצרים העיקריות של החברים הן:
* צמידי כושר - המכשירים הללו, אשר כוללים בין היתר את סדרת המכשירים "Fitbit Inspire" ו-"Fitbit Charge", מסוגלים לעקוב בכל רגע נתון אחר הפעילויות היומיומיות של האדם שעונד אותם - נתונים כמו מספר הצעדים, המרחק שהאדם הלך לאורך כל היום, וכמות הקלוריות שהאדם שרף לאורך היום. חלק גדול מצמידי הכושר מסוגלים לספק גם מידע כמו קצב פעימות הלב, ודפוסי שינה.
* שעונים חכמים - המכשירים הללו, אשר כוללים בין היתר את סדרת המכשירים "Fitbit Versa" ו-"Fitbit Sense", מספקים בין היתר מידע מקיף אודות הבריאות והכושר של האדם שעונד אותם, בנוסף ליכולת לקבל התראות שונות, לשמוע מוזיקה, ולהפעיל אפליקציות שונות.
* משקל חכם - מכשירי "Fitbit Aria" מסוגלים למדוד משקל, אחוזי שומן ו-BMI, ומסנכרנים את הנתונים עם אפליקציית Fitbit בטלפון החכם.

## גלריית תמונות
### צמידי הכושר של פיטביט

Fitbit Ultra - teal.jpg|Fitbit Ultra
White Fitbit Zip.jpg|Fitbit Zip
Fitibit Flex.jpg|Fitbit Flex
Fitbit Charge HR.jpg|Fitbit Charge HR


## ראו גם
* Quantified self

## קישורים חיצוניים

* 

קטגוריה:חברות אלקטרוניקה אמריקאיות
רפי לוין

**רפאל מתתיהו לוין** (נולד ב-13 באוגוסט 1948, ח' באב ה'תש"ח, במחנה עקורים לכפלד, גרמניה) הוא פיזיקאי ומנהל ישראלי.

היה ממקימי חברת נשיונל סמיקונדקטור ישראל ומנכ"ל משותף של החברה שהפכה לטאואר סמיקונדקטור, ולימים לטאואר-ג'אז.

פרסם מעל 20 מאמרים מדעיים וספר ביאור על ספר עמוס הנביא.

## ביוגרפיה

לוין נולד ליעקב נתן ושרה איטה לוין, יוצאי פולין. עלה לישראל ב-1949.

גדל בשכונת רמת חן ברמת גן. למד בבית הספר הממלכתי דתי הרא"ה שברמת גן ובישיבת בני עקיבא נחלים.

את שירותו הצבאי עשה כלוחם בחטיבת הנח"ל.

בעל תואר ראשון בפיזיקה ומתמטיקה (1973) ותואר שלישי בפיזיקה (1979) מהאוניברסיטה העברית.

עבודת הדוקטורט שלו נעשתה בהדרכתו של פרופסור דוד שאלתיאל בנושא "חקר אינטראקציות חילוף ושדות גבישיים באבקות ובגבישים יחידים של תרכובות בין-מתכתיות".

## קריירה

בין השנים 1979–1983, בבתר-דוקטורט שנעשה במעבדות בל שבניו ג'רזי, ארצות הברית, ולאחר מכן כחבר סגל במעבדות אלו, עסק במחקר ופיתוח של תהליכי ייצור של מעגלים משולבים.

ב-1983 עבר לעבוד בנשיונל סמיקונדקטור שבעמק הסיליקון סנטה קלרה (קליפורניה).
היה חבר בצוות שהקים את מפעל החברה במגדל העמק, ישראל.

בשנים 1983–1995 מילא שורה של תפקידי ניהול בכירים בנשיונל סמיקונדקטור ישראל ששמה הוחלף לטאואר סמיקונדקטור לאחר קנייתה ב-1992 בידי קבוצת משקיעים.

בשנים 1995–2003 שימש כמנכ"ל משותף של החברה ביחד עם ד"ר יואב ניסן-כהן. השניים הובילו את הקמת המפעל השני (FAB-2) של החברה.

בשנת 2003 פרש מתפקידו ומאז הוא עוסק במחקר וכתיבה בנושאים שונים ביניהם מקרא, התפתחות ההלכה והיסטוריה של עם ישראל בימי בית שני.

## חיים אישיים

לוין נשוי לוורדה ואב לשלושה ילדים.

אחיו של לוין, אפרים לוין, אף הוא דוקטור לפיזיקה.

## קישורים חיצוניים
* 
* Neal Sandler, A Chip Upstart In Galilee, Bloomberg February 26, 1996 
* רפאל לוין, התנהגות חזקיהו ודורו לאחר המהפכה הדתית, מגדים נ"ו, עמ' 75–93
* חגי הופר, ביקורת של חגי הופר על עמוס - הנביא מתקוע, 5.9.15
* השקת הספר עמוס – הנביא מתקוע, סרטון בערוץ היוטיוב

## הערות שוליים

קטגוריה:מנכ"לים ישראלים
קטגוריה:פיזיקאים ישראלים
קטגוריה:סופרים ישראלים
קטגוריה:ישראלים ילידי גרמניה
קטגוריה:בעלי תואר דוקטור מהאוניברסיטה העברית בירושלים
קטגוריה:עולים לאחר קום המדינה: 1948–1950
קטגוריה:מייסדי חברות טכנולוגיה ישראלים
קטגוריה:בוגרי תיכון הרא"ה (רמת גן)
קטגוריה:בוגרי ישיבת נחלים
קטגוריה:ישראלים שנולדו ב-1948
הידרותרוזאורוס

**הידרותרוזאורוס** (שם מדעי: *Hydrotherosaurus*; מילולית: "בהמת מים לטאית") הוא סוג של זוחל ימי ממשפחת האלאסמוזאוריים אשר חי לפני 66–70 מיליון שנה, בשלהי הקרטיקון, בחופי קליפורניה ממערב לאמריקה הצפונית. הוא סווג ב-1943 בידי החוקר סמואל פול וולס. בסוג נכלל מין יחיד - *Hydrotherosaurus alexandrae* שהיה קרובו של הפוטבזאורוס היפני.

ההידרותרוזאורוס היה קרובו של האלאמוזאורוס בעל צוואר הנחש הארוך ודמה לו בגודלו. אורכו המוערך מגיע ל-7.77 מטרים (בעבר הוא נחשב גדול הרבה יותר, עד לאורך 13 מטרים) והיה בעל צוואר ארוך ביותר בעל 60 חוליות. לעומת זאת, היה הראש קטן יחסית, באורך של 33 ס"מ, והיו לו ארבעה זוגות סנפירים גדולים לצידי הגוף ששימשו לתנועה מהירה במים.

הוא צד מיני דגים שונים במים ובאמצעות צווארו הארוך היה יכול להתגנב אליהם מבלי שרוב הגוף ייראה. לצידו חיו טורפים גדולים שכללו כרישים, מוזאזאוריים אימתניים ופליוזאורים אחרים קטלניים.

ההידרותרוזאורוס נכחד בהכחדת הקרטיקון הגדולה, לפני 66 מיליון שנה.

## קישורים חיצוניים

קטגוריה:בעלי חיים שתוארו ב-1943
קטגוריה:טקסונים שתוארו בידי סמואל פול ולס
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1943
דירות איסוקון

ממוזער|333x333 פיקסלים|בניין איסיקון לאחר השיפוץ האחרון, מבט מהרחוב
**דירות איסוקון** (באנגלית: **Isokon Flats**) הוא בניין של דירות שנבנו מבטון וממוקמות ברחוב לון (Lawn Road), בהמפסטד שבלונדון. סה"כ ישנן 36 דירות (במקור 32), שתוכננו על ידי האדריכל ולס קוטס  עבור מולי וג'ק פריצ׳רד.

## היסטוריה
הבניין שוכן ברחוב מאחורי תחנת הרכבת התחתית "בלסייז פארק", בקו הרכבת הצפוני, בשכונה שבה הבניינים האופיינים הם ג'ורג'יאניים ובנויים מבלוקי חימר או מצופים בטיח לבן. בתי השכונה עם גגות רעפים, כניסות מוגבהות במדרגות מהכביש, כשמתחתן ישנן כניסות לדירות הגן. לצידם מתרוממים בנייני דירות גבוהים, שיכון ציבורי זול, שעיקרו מהתקופה שלאחר מלחמת העולם השנייה.

בתוך המרקם השכונתי האנגלי הקלסי הזה בולט בייחודו בניין הדירות של איסוקון בצבעו הלבן, גג שטוח, הבנוי מבטון עם מרפסות ארוכות וגרם מדרגות חיצוני, שמוליך לדירות. הבניין מזכיר בניינים שנבנו בישראל בעיצוב דומה בצבעיו וברעיונות התכנון שלו. זהו אחד מהניסיונות הארכיטקטוניים של תקופת הבאוהאוס להתנחל בלב לונדון.

הבניין נחנך ב-9 ביולי 1934 כניסוי בחיים עירוניים מינימליסטיים. ברוב הדירות היו מטבחים קטנים מאוד, כי בבניין היה מטבח משותף גדול להכנת ארוחות שהובאו אל דירות המגורים באמצעות מלצר. שירותים אחרים, כולל כביסה וצחצוח נעליים, ניתנו באתר.
ממוזער|שלט הנצחה על הבניין, עם שמם של אדריכלי הבאוהאוס שהתגוררו בו.
הבניין כלל במקור 24 דירות סטודיו, שמונה דירות עם חדר שינה אחד, מגורי עובדים, מטבח ומוסך גדול. משפחת פריצ'רד התגוררה בדירת פנטהאוז עם חדר שינה אחד ושני בניהם ג'רמי וג'ונתן בדירת סטודיו סמוכה. לוחות עץ (דיקט) שימשו להרחבה בדירות. ג'ק פריצ'רד היה מנהל השיווק של חברת העץ האסטונית ונסטה בין השנים 1926–1936.

## דיירים
תושבים מפורסמים שהתגוררו בבניין כללו: את האדריכל הבאוהאוס ולטר גרופיוס, מרסל ברויאר, אדריכלים אגון ריס וארתור קורן; אגאתה כריסטי (1941-47) ואדריאן סטוקס. המטבח הקהילתי הוסב למסעדה ובר ב-1937, בעיצוב של מרסל ברויאר ופ. יורק. הדירות ובמיוחד הבר הפכו למרכז לחיים אינטלקטואליים בצפון לונדון. מבקרים בקביעות במסעדה היו הנרי מור, ברברה הפוורת' ובן ניקולסון.

באמצע שנות השלושים דירה מספר שבע הושכרה על ידי ד"ר ארנולד דויטש, סוכן רוסי שגייס את חמשת המרגלים בקיימברידג' ואת המרגל יורגן קוצ'ינסקי שהתגורר בבניין איסוקון תוך כדי לימוד כלכלה באוניברסיטת לונדון. האדריכל הבריטי סר ג'יימס פרייזר סטירלינג היה תושב בשנות השישים המוקדמות.

חברת איסיקון חדלה להשכיר דירות עם פרוץ מלחמת העולם השנייה, אבל חזרה להשכיר מחדש בשנת 1963. בשנת 1969 הבניין נמכר למגזין "ניו סטייטסמן" (New Statesman) ואת המסעדה הסבו לדירות. בשנת 1972 הבניין נמכר לעיריית קמדן והוא הידרדר בהדרגה עד 1990, כאשר הוא ננטש ונשאר במצב זה במשך כמה שנים. בשנת 2003 שופץ הבניין על ידי חברת אדריכלים, שהתמחתה בשיפוץ מבנים מודרניים, כמו עבור אגודה הדיור בנוטינג היל. בהווה מתגוררים בבניין בעיקר חוכרים בתוכנית של בעלות משותפת המחזיקה את הבניין והדירות.

בזמן השיפוץ האחרון בנו גלריה ציבורית באזור המוסך לשעבר, והגלריה מספרת את סיפור הבניין, התושבים הבולטים שגרו בו וכן תצוגות של הריהוט המודרני שהותאם לדירות.

הבניין קיבל מעמד של בניין רשום לשימור בדרגה ראשונה, והוא נכנס לרשימת המבנים ההיסטוריים המשמעותיים ביותר מבחינה אדריכלית בבריטניה.

## קישורים חיצוניים

## הערות שוליים

קטגוריה:אדריכלות מודרנית
קטגוריה:לונדון: אטרקציות תיירותיות
קטגוריה:באוהאוס
קטגוריה:לונדון: מבנים רשומים דרגה I
אלפרד מסנה

**אלפרד מסנה אי אורז'לייס** (בקטלאנית: **Alfred Massana i Urgellés**, לעיתים נקרא בשם הספרדי "אלפרדו" (Alfredo); 1892 – 24 במרץ 1924) היה כדורגלן ספרדי-קטלאני ששיחק כקשר בראשית המאה ה-20. מסנה שיחק בעיקר במועדונים שמהעיר ברצלונה, שהבולטים שבהם היו ברצלונה ואספניול.

## קריירה
מסנה נולד וגדל בעיר ברצלונה, בירת קטלוניה, ובצעירותו שיחק בקבוצת הילדים של ברצלונה, הקבוצה הבכירה בעיר ובאזור. מסנה, ששיחק כקשר שמרבה לכבוש שערים בעזרת בעיטותיו החזקות ומשתמש ביכולת הכדרור שלו לעיתים קרובות, החל את הקריירה המקצועית שלו בקבוצה המקומית איקס, עמה זכה באליפות קטלוניה פעמיים, ב-1907 וב-1908. בהמשך שיחק באספניה דה ברצלונה במשך שנה בודדת, לפני שעבר לאספניול, גם שם היה שנה בלבד.

ב-1911 עבר מסנה לקבוצה הבוגרת של ברצלונה, שם בילה במשך חמש שנים, לצד שחקנים כדוגמת מנואל אמצ'סורה, ג'ק גרינוול, רומה פורנס ופאולינו אלקנטרה. במדי ברצלונה ערך 131 הופעות בהן כבש 30 שערים - 22 מתוכם בשנים 1912 ו-1913. עם ברצלונה זכה פעמיים בגביע הספרדי, ב-1912 וב-1913, כשהוא פותח בשני משחקי הגמר. בנוסף היה שותף עם ברצלונה לשתי זכיות באליפות קטלוניה ולשתי זכיות בגביע הפירנאים, מהטורנירים הבינלאומיים הראשונים בהיסטוריית המשחק, בו השתתפו קבוצות מאזור הרי הפירנאים.

ב-1916, בתום תקופתו בברצלונה, יצא מהעיר ברצלונה ועבר לשחק בטראסה. כעבור שנה חזר לעיר על מנת לשחק במדי אספניול, לה עזר לזכות באליפות קטלוניה ב-1918, ולאחר מכן פרש ממשחק.

בנוסף לדרכו במועדונים, ערך מספר הופעות במדי נבחרת קטלוניה, שקיימה מספר משחקי ידידות באותה תקופה.

ב-1924 הלך מסנה לעולמו, בגיל 32 בלבד. אחיו, סנטיאגו, היה כדורגלן גם הוא, ונכדו, טטה מונטוליו, היה פסנתרן ג'אז שזכה להצלחה בינלאומית.

## תארים
;איקס
* אליפות קטלוניה (2): 1906/1907, 1907/1908
;ברצלונה
* הגביע הספרדי (2): 1911/1912, 1912/1913
* אליפות קטלוניה (2): 1912/1913, 1915/1916
* גביע הפירנאים (2): 1912, 1913
;אספניול
* אליפות קטלוניה: 1917/1918

## לקריאה נוספת

* 
* Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. 


## הערות שוליים

קטגוריה:קשרי כדורגל ספרדים
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:כדורגלני אספניול
קטגוריה:כדורגלני ברצלונה
קטגוריה:ברצלונה: כדורגלנים
קטגוריה:ספרדים שנולדו ב-1892
קטגוריה:פולנים שנפטרו ב-1924
לנצ'יה דדרה

**לנצ'יה דדרה** (באיטלקית: **Lancia Dedra**) היא מכונית משפחתית גדולה מתוצרת יצרנית הרכב האיטלקית **[[לנצ'יה]]** אשר יוצרה בין השנים  1989–1999 באיטליה וספרד.

## תצורות "לנצ'יה דדרה"
* 4 דלתות - סדאן.
* 5 דלתות - סטיישן.

## "לנצ'יה דדרה"
* 5 נוסעים.
* סוגי מנוע: מנועי בנזין, מנועי דיזל.
* מנוע הנעה קדמית.

### דגמים
* "1.6 i.e." - יוצר בין השנים 1989 - 1994, 1994 - 1998.
* "1.6 i.e. (cat)" - יוצר בין השנים 1992 - 1994.
* "1.6 16v" - יוצר בין השנים 1998 - 1999.
* "1.8 i.e. bialbero" - יוצר בין השנים 1989 - 1994.
* "1.8 16v" - יוצר בין השנים 1996 - 1997.
* "1.8 16v V.V.T. (fasatura variabile)" - יוצר בין השנים 1996 - 1999.
* "2.0 i.e. bialbero" - יוצר בין השנים
* "2.0 Automatic" - יוצר בין השנים 1992 - 1997.
* "2.0 16v" - יוצר בין השנים 1994 - 1996.
* "2.0 16v integrale" - יוצר בין השנים 1994 - 1997.
* "2.0 Turbo 8v HF" - יוצר בין השנים 1991 - 1994.
* "1.9 turbo ds" - יוצר בין השנים 1989 - 1993.
* "1.9 turbo ds cat" - יוצר בין השנים 1993 - 1999.

### מנועים (4 צילינדרים)
* 1,581 סמ"ק המפיק 75 כ"ס, 90 כ"ס, 103 כ"ס (מנועי בנזין).
* 1,756 סמ"ק המפיק 105 כ"ס, 109 כ"ס (מנועי בנזין).
* 1,747 סמ"ק המפיק 113 כ"ס, 131 כ"ס (מנועי בנזין).
* 1,995 סמ"ק המפיק 113 כ"ס, 115 כ"ס, 117 כ"ס, 139 כ"ס (מנועי בנזין).
* 1,995 סמ"ק המפיק 165 כ"ס, 172 כ"ס, 180 כ"ס (מגדש טורבו (מנועי בנזין).
* 1,929 סמ"ק המפיק 90 כ"ס, 92 כ"ס (מנועי טורבו דיזל).

## תמונות

קובץ:LanciaDedra.jpg | "לנצ'יה דדרה" 
קובץ:1989-94 Abandoned Lancia Dedra 1.6 i.e (10349415933).jpg | "לנצ'יה דדרה" 
קובץ:Cuadro Dedra.jpg | "לנצ'יה דדרה" - מבט ללוח מחוונים 
קובץ:Lancia Dedra RHD.jpg | "לנצ'יה דדרה" - מבט לתא הנהג
קובץ:Lancia Dedra silver hl.jpg | "לנצ'יה דדרה" 
קובץ:Lancia Dedra 1.8 i.e. front.JPG | "לנצ'יה דדרה" 
קובץ:Lancia Dedra SW front 20080801.jpg | "לנצ'יה דדרה" - סטיישן 
קובץ:1996 Lancia Dedra SW 1.6 LS, rear right (Portugal).jpg | "לנצ'יה דדרה" - סטיישן 
קובץ:Lancia Dedra Kombi rear 20070402.jpg | "לנצ'יה דדרה" - סטיישן 
קובץ:Lancia Dedra (22903719410).jpg | "לנצ'יה דדרה" - סטיישן 


## טבלת דגמי לנצ'יה לפי שנים
## ראו גם
* לנצ'יה
* לנצ'יה 2000
* לנצ'יה פריזמה

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1989
קטגוריה:מכוניות משפחתיות גדולות
קטגוריה:מכוניות סטיישן
דדרה
קטגוריה:כלי רכב איטלקיים
פירואט

ממוזער|פירואט
**פירואט** (בצרפתית: **pirouette**) הוא תנועה גופנית בתחום הריקוד של סיבוב שלם של הגוף המתבצע על רגל אחת כשהרגל השנייה מורמת מהרצפה. משמעות המונח בצרפתית הוא להסתחרר או להסתובב. פירואט יכול להתבצע לשני כיוונים, כלפי פנים וכלפי חוץ: פירואט כלפי פנים מבוצע לכיוון הרגל התומכת, ופירואט כלפי חוץ מבוצע לכיוון הרגל המורמת. פירואט מתחיל בדרך כלל מעמידה רביעית, חמישית או שנייה. הרגל המורמת מהרצפה יכולה להיות בפוזיציות שונות: עראבסק, אטיטיוד, סור לה קודה פייה, פאסה ועוד.

## מקור השם
קיימים מספר הסברים למקור השם. אפשרות אחת היא שבעבר, כאשר נערכו קרבות בין בני אדם הרוכבים על סוסים, שימש המונח כסיבוב על המקום עם הסוס. בדרך זו הרוכב יכול היה למנוע מעצמו להיות מותקף מאחור מכיוון שהוא נשאר כשפניו מופנות לעבר היריב, כך הוא שלט בתנועה. שליטה בפירואט הייתה חשובה בשביל לשרוד בקרב. בתקופת הבארוק הפכה הרכיבה לאומנות ומיומנויות של סוס ורוכב הודגמו בפירואט. האפשרות השנייה היא שהמילה פירואט באה מהמילה האיטלקית "פירולו" שפירושה: יתד קטנה. הסיבוב סביב רגל אחת דומה לסיבוב של יתד.

## הליך הפעולה
לכל סיבוב נדרשת הכנת הגוף לקראת הסיבוב. בהכנה לפירואט שתי הרגליים מכופפות ב"פלייה" כששתי כפות הרגליים מנוגדות זו לזו. העקבים שוקעים אל הרצפה כדי שיהיה אפשר "לקחת" תנופה. בתנועה זו, משקל הגוף על שתי הרגליים שווה, הידיים נפתחות מעמידה שלישית לשנייה כדי לקחת תנופה. הכוח לסיבוב בא מהידיים הנסגרות מעמידה שנייה.

### אופן ביצוע הפעולה
בתנועת הפירואט מרכז הגוף צריך להיות מעל הרגל התומכת, תוך כדי החזקת הגב, הכתפיים והמותניים בקו אחד. על הגוף לנטות מעט קדימה, ואסור שיטה אחורה, הראש צריך להיות מעל הכתפיים והכתפיים צריכות להיות מורדות ולהיות בדיוק מעל המותניים. על הרלווה (עמידה על כריות כפות הרגליים כשהעקבים מורמים כלפי מעלה) להיות גבוה ככל האפשר. כאשר הרגל בפאסה (הרגל מכופפת כך שאצבעות הרגל בגובה הברך של הרגל התומכת) צריך להיזהר לא לעבור עם הרגל המורמת את קו הרגל התומכת או להשאיר מרחק גדול ביניהן. בפאסה הרגל גם צריכה להתרומם כמה שיותר גבוה. בביצוע פירואט יש צורך ב"פוקוס"- הראש נשאר במבט קדימה בזמן שהגוף מתרחק מהחזית עד שהוא כבר לא יכול להישאר באותו המצב ולכן הוא צריך להסתובב במהירות, "לרדוף" אחר הגוף ולהגיע לחזית בחזרה לפני הגוף.

## גלריית - תנועות הפירואט

קובץ:סור לה קודה פייה.jpg|ממוזער|144x144 פיקסלים|סור לה קודה פייה
קובץ:פאסה.jpg|ממוזער|146x146 פיקסלים|פאסה
קובץ:עראבסק.jpg|ממוזער|150x150 פיקסלים|עראבסק
קובץ:אטיטיוד.jpg|ממוזער|156x156 פיקסלים|אטיטיוד
קובץ:עמידה שנייה ברגליים.jpg|ממוזער|160x160 פיקסלים|עמידה שנייה ברגליים
קובץ:עמידה רביעית ברגליים 2.jpg|ממוזער|164x164 פיקסלים|עמידה רביעית ברגליים
קובץ:עמידה חמישית ברגליים.jpg|ממוזער|169x169 פיקסלים|עמידה חמישית ברגליים
קובץ:עמידה שנייה בידיים.jpg|ממוזער|169x169 פיקסלים|עמידה שנייה בידיים
קובץ:עמידה ראשונה בידיים.jpg|ממוזער|168x168 פיקסלים|עמידה ראשונה בידיים
קובץ:עמידה שלישית בידיים.jpg|ממוזער|169x169 פיקסלים|עמידה שלישית בידיים


## קישורים חיצוניים

* 

## הערות שוליים

קטגוריה:מחול
ריוג'י סאטו

**ריוג'י סאטו** (ביפנית: **佐藤 隆治**; נולד ב-16 באפריל 1977) הוא שופט כדורגל יפני. סאטו שופט משחקים בליגה היפנית, וכן במסגרות משחקים של AFC ופיפ"א.

## גביע אסיה

## קישורים חיצוניים

קטגוריה:שופטי כדורגל יפנים
קטגוריה:יפנים שנולדו ב-1977
אל-פייסלי

**מועדון כדורגל אל-פייסלי** (בערבית: **نادي الفيصلي** הוא מועדון כדורגל סעודי מהעיר חארמה. המועדון נוסד בשנת 1954 וכיום משחק בליגת העל הסעודית.

המועדון נקרא על שמו של המלך פייסל (1964-75); הוא היה יורש העצר באותה התקופה.

## תארים והישגים
* **ליגת המשנה הסעודית הראשונה:**
: **זכייה (1):** 2009-10
: סגנית (1): 2005-06
* **ליגת המשנה הסעודית השנייה:**
: **זכייה (1):** 2002-03
* **ליגת המשנה הסעודית השלישית:**
: סגנית (1): 2001-02
* **גביע המלך הסעודי:**
: סגנית (1): 2018

## קישורים חיצוניים
* 

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1954
סמוך-קום

300px|ממוזער|שמאל|הדגמת סמוך-קום
**סמוך-קום** (באנגלית: **burpee**) הוא תרגיל כושר גופני המתבצע כחלק מסדרת אימוני כוח או פעילות אירובית.

התנועה הבסיסית מתבצעת בארבעה שלבים:

* שלב 1: מתחילים בעמידה. יורדים לעמדת שפיפה (סקוואט) כאשר הידיים מונחות על הרצפה.
* שלב 2: בועטים עם הרגליים לאחור, תוך שמירה על זרועות ישרות, ואז מבצעים שכיבת סמיכה (בחלק מהגרסאות מוותרים על שכיבת סמיכה זו).
* שלב 3: מחזירים את הרגליים למצב סקוואט.
* שלב 4: קופצים ממצב סקוואט כלפי מעלה.

## מקור
על פי מילון אוקספורד, התרגיל נקרא על שם רופא אמריקאי בשם Royal Huddleston Burpee שפיתח בשנת 1939 מבחן כושר בשם "מבחן סמוך-קום" המבוסס על תרגיל זה (שם התרגיל באנגלית burpee, ברפי). הוא קיבל תואר דוקטור בפיזיולוגיה מאוניברסיטת קולומביה בשנת 1940. עבודת הדוקטורט שלו הייתה בעיקרה דרך מהירה ופשוטה להעריך כושר גופני באמצעות תרגיל ה"סמוך-קום". התרגיל המקורי של ברפי היה פשוט יותר, ולא כלל שכיבת סמיכה וקפיצה למעלה.

התרגיל הפך לפופולרי בשנת 1942 לאחר שצבא ארצות הברית אימץ אותו על מנת להעריך את רמת הכושר של המתגייסים, לקראת כניסת הכוח האמריקאי למלחמת העולם השנייה. הבדיקה הייתה מורכבת מסדרת תרגילים המבוצעים ברצף מהיר, ונועדה לתת הערכה מהירה של זריזות, קואורדינציה וכוח.

## גרסאות של התרגיל
לתרגיל זה גרסאות רבות. להלן מספר גרסאות של התרגיל:
* **סמוך-קום עם קפיצה לתיבה** - בזמן ביצוע התרגיל, קופצים על תיבה, ולא מעלה-מטה.
* **סמוך-קום עם קפיצה לרוחק** - תרגיל סמוך-קום ואחריו קפיצה לרוחק.
* **סמוך-קום עם שכיבת סמיכה** (מוכר גם בשם "bastardo") - בזמן ביצוע התרגיל, בשלב 2, מבצעים שכיבת סמיכה.
* **סמוך-קום עם משקולות** - בזמן ביצוע התרגיל מחזיקים זוג משקולות.

## שיאי עולם
ב-17 במאי 2014 שבר קמרון דורן בגרינווד (קרוליינה הדרומית) שני שיאי עולם במספר החזרות של תרגיל "סמוך-קום" ללא שכיבת סמיכה: הוא ביצע 5,657 חזרות ב-12 שעות, ו-10,105 חזרות ב-24 שעות.

ב-21 באוקטובר 2013 שבר לויד ווימה בפורטלנד (אורגון) שיא עולם במספר החזרות של תרגיל "סמוך-קום" עם שכיבת סמיכה: הוא ביצע 9,480 חזרות ב-72 שעות.

ב-23 ביולי 2018 שבר צ'ארלי גארד בטזמניה שיא עולם של 851 תרגילי "סמוך-קום" בשעה אחת.

## קישורים חיצוניים

קטגוריה:פעילות גופנית
קטגוריה:תרגילי התעמלות
נתן פרסקי

**נתן פרסקי** (1 בספטמבר 1909 – 3 במאי 1987) היה מורה ומחנך. עם עלייתו לארץ היה למורה לעברית, מנהל בית ספר ומפקח על בתי ספר יסודיים בתל אביב. בתקופת פעילותו החינוכית כתב, לבדו ועם אחרים, עשרות ספרי לימוד לבתי הספר היסודיים.

## קורות חיים
250px|ממוזער|נתן פרסקי בחדר עבודתו, 1975 לערך
נולד בעיירה קרליץ שב, בנו של הרב משה פרסקי, רבה של העיירה פודברודז' הסמוכה לוילנה.
בשנים 1919–1939 הוקמו בפולין בתי ספר ברשת "תרבות". ברשת זו לימדו את כל המקצועות בשפה העברית, ואילו ספרי הלימוד הגיעו מארץ ישראל. ב-1924 נפתח בית ספר "תרבות" בעיירה פודברודז' בפולין. נתן פרסקי למד בבית ספר זה ושם התחנך לערכים ציוניים לאומיים וחיזק את הקשר עם ארץ ישראל. בית הספר נוהל על ידי ועד נבחר, שעליו נמנה אחיו הבוגר של נתן, איצ'ה פרסקי.

בשנות השלושים החלו לפרוח בעיירה תנועות ציוניות מזרמים שונים: "החלוץ", "פועלי ציון", "השומר הצעיר", "הפועל המזרחי" ו"בית"ר". צעירי העיירה, שעליהם נמנה נתן פרסקי, היו פטריוטים ציונים נלהבים שעברו ללמוד בגימנסיה העברית בוילנה ובסמינר היהודי למורים בוורשה. חלומם היה לעלות לישראל.

בשנת 1935 עלו נתן ואשתו לארץ. עם עלייתו לארץ הכריז נתן פרסקי כי לא ידבר יותר בשפה הפולנית לאור יחס העם הפולני ליהודים שם. השפה היחידה שבה דיברו בבית הייתה עברית ומעט יידיש. הודות לשליטתו המצוינת בשפה העברית שרכש בלימודיו בפולין, החל ללמד בבתי הספר היסודיים בתל אביב, תוך התמקדות במקצועות עברית, היסטוריה, תנ"ך ואחרים.

בחלוף השנים, בשל המחסור בספרי לימוד עדכניים במקצועות השונים – החל נתן פרסקי לחבר ספרי לימוד לבתי הספר היסודיים (כיתות א'-ח'). את ספריו כתב לבדו ועם אנשי חינוך נוספים. 
בה בעת התקדם מתפקיד מורה למנהל, ולאחר מכן למפקח על בתי ספר יסודיים בתל אביב מטעם משרד החינוך, ביניהם "יסוד המעלה", "בלפור", "יבנה", "ביאליק", "גבעת השלום" ועוד.

נתן פרסקי היה משורר בשפת היידיש ונמנה עם קבוצת משוררים צעירים שהופיעו בוורשה בראשית שנות השלושים. בנו עמוס פרסם ב-1986 ספר משיריו, "קציר ראשון", בליווי תרגום השירים לעברית על ידי ידיד נפשו מרדכי ברתנא (ב. מרדכי).

התגורר בתל אביב עם אשתו סוניה לבית קירזנר, מורה לפסנתר שנפטרה ב-1994, ועם שני ילדיו.

## ספרי הלימוד שכתב

## קישורים חיצוניים

* 

## הערות שוליים

קטגוריה:ישראלים ילידי האימפריה הרוסית
קטגוריה:מורים יהודים עד אמצע המאה ה-20
קטגוריה:אנשי חינוך ישראלים
קטגוריה:אנשי חינוך ביישוב
קטגוריה:מחברי ספרי לימוד ישראלים
קטגוריה:פעילים ציונים בפולין
קטגוריה:אנשי העלייה החמישית
קטגוריה:תל אביב-יפו: אישים
קטגוריה:ישראלים ילידי בלארוס
קטגוריה:אישים הקבורים בבית העלמין הדרום
קטגוריה:ישראלים שנולדו ב-1909
קטגוריה:ישראלים שנפטרו ב-1987
דונלד אוונס

**דונלד לואיס אוונס** (באנגלית: **Donald Louis Evans**; נולד ב-27 ביולי 1946) הוא איש עסקים אמריקאי. בשנים 2001–2005 כיהן כמזכיר המסחר של ארצות הברית תחת הנשיא ג'ורג' ווקר בוש, חברו משכבר הימים.

## ביוגרפיה
אוונס נולד ביוסטון שבטקסס. הוא למד באוניברסיטת טקסס באוסטין, שם היה בוגר בהנדסת מכונות ב-1969 ותואר שני במנהל עסקים מבית הספר לעסקים של מקומבס ב-1973. בזמן שהיה אוונס סטודנט באוניברסיטת טקסס באוסטין, היה חבר בארגון "טקסס קאובויס", ובאחווה סיגמא אלפא אפסילון. ב-1975 עבר אוונס למידלנד מיוסטון והחל לעבוד במתקן נפט עבור טום בראון בע"מ, חברת אנרגיה עצמאית גדולה שבסיסה שוכן כיום בדנוור. עשר שנים מאוחר יותר הוא שב לשורות החברה כמנהלה הכללי והמשיך לנהל אותה עד שמונה למזכיר המסחר.

ב-1995 מונה בידי בוש, אז מושל טקסס, למועצת המנהלים של אוניברסיטת טקסס באוסטין, והוא שימש כיושב ראש מועצת המנהלים למשך ארבע שנים עד לינואר 2001. הוא היה חבר מועצת המנהלים של קרן המחקר סקלרודרמה במשך שמונה שנים וכוח מניע מאחורי תוכנית "חזון הילידים", המספקת שירותים לכרבבת אינדיאנים בארצות הברית. במשך שנים רבות היה אוונס מעורב בפעילות המוסד ללא כוונות רווח "הדרך המאוחדת של אמריקה" (United Way of America); ב-1989 היה נשיא המוסד.

אוונס לקח חלק במסעי הבחירות המוצלחים של בוש למושלות טקסס ב-1994 וב-1998 ושימש כראש מטה הבחירות של בוש ודיק צ'ייני בבחירות לנשיאות ארצות הברית 2000. במסגרת תפקיד זה, ניהל אוונס משא ומתן עם ויליאם דיילי, מנהל מטה הבחירות של אל גור, על אודות עימותי הבחירות הנשיאותיים. בשל קשריו הידידותיים עם בוש, מונה עם היבחרו לנשיאות למזכיר המסחר של ארצות הברית. זמן קצר לאחר כניסתו למחלקת המסחר של ארצות הברית, טלפן אליו ב-29 באוקטובר 2001 יו"ר חברת אנרון, קן ליי, וביקש את סיועו בשכנוע סוכנויות דירוג אשראי להימנע מלהוריד את דירוג האשראי של החברה. אוונס הביע סימפתיות כלפי אנרון אך לא נקף אצבע בנדון.

בחודשים יולי ואוגוסט 2003, הובילו אוונס ועמיתיו לקבינט של ארצות הברית, מזכיר האוצר ג'ון ויליאם סנו ומזכירת העבודה איליין צ'או, מסע ציבורי למען תוכנית קיצוצי המס שלו. במהלך נאום מצב האומה לשנת 2004 היה אוונס השורד המיועד ובילה את הלילה במקום מאובטח לא ידוע. במקרה של התקפה על הקפיטול, הוא היה הופך לנשיא בפועל מכוח סדר הירושה של נשיא ארצות הברית. ב-9 בנובמבר 2004, הגיש אוונס את התפטרותו מתפקיד מזכיר המסחר. עם זאת, בחר אוונס להישאר בתפקיד עד שהושבע מחליפו בתפקיד, קרלוס גוטיירז, ב-7 בפברואר 2005.

ב-26 במאי 2006 דיווח העיתון הניו יורק טיימס כי אוונס הוא מועמד מועדף ומוביל לעמוד בראש מחלקת האוצר של ארצות הברית במקומו של מזכיר האוצר המתפטר ג'ון סנו. באותו החודש בילה אוונס סוף שבוע ביחד עם בוש בקמפ דייוויד, דבר שגרם להשערות רבות בנוגע למועמדותו לתפקיד מזכיר האוצר. בהיותו מקורב של בוש ראו רבים באוונס מועמד טבעי להחלפת סנו ולחיזוק מעמד האוצר בממשל האמריקאי. עם זאת, ב-30 במאי, בחר הנשיא בוש למנות את הנרי פולסון להחליף את סנו במחלקת האוצר.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל ג'ורג' ווקר בוש
קטגוריה:אנשי עסקים אמריקאים
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1946
אוטון פאביה

**אוטון פאביה** (בצרפתית: **Automne Pavia**; נולדה ב-3 בינואר 1989) היא ג'ודוקא צרפתייה אשר מתחרה בקטגוריית המשקל עד 57 ק"ג.

פאביה התחרתה פעמיים במשחקים האולימפיים בשנים 2012 ו-2016. בלונדון 2012 היא זכתה במדליית הארד בקטגוריית המשקל עד 57 ק"ג לאחר שניצחה את הדוויג קראקס ההונגרייה בקרב על המדליה.

פאביה מחזיקה בשתי מדליות ארד מאליפויות העולם מהשנים 2014 ו-2015. באליפויות אירופה היא זכתה בשלוש מדליות. שתי מדליות זהב (2013 ו-2016) ומדליית ארד (2012).

במהלך הקריירה פאביה זכתה במדליות רבות בתחרויות מהסבב העולמי וביניהן שתי מדליות זהב בטורניר פריז ומדליית ארד בטורניר טוקיו.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:נשים ג'ודוקא צרפתיות
קטגוריה:נשים ג'ודוקא באולימפיאדת לונדון (2012)
קטגוריה:צרפתיות שנולדו ב-1989
קטגוריה:צרפתים שנולדו ב-1989
קטגוריה:זוכות מדליית ארד אולימפית מצרפת
קטגוריה:אלופות אירופה בג'ודו
קטגוריה:נשים ג'ודוקא צרפתיות באולימפיאדת ריו דה ז'ניירו (2016)